text: Lille brand gav store sodskader i villa
  18 april 2018 kl. 05.06
  En villa i Esbjerg blev tirsdag aften stærkt  røg- og sodskadet, da der der opstod brand i en el-tavle.
  Tirsdag aften kort før midnat opdagede beboerne i en villa på Kokspangvej i Esbjerg, at der stod flammer ud fra husets el-tavle.
  Sydvestjysk Brandvæsen kom hurtigt til stedet og fik slukket ilden, inden flammerne for alvor fik fat.
  Til gengæld var det meste af villaen kraftig røg- og sodskadet, så der venter en større opgave for det tilkaldte skadeservicefirma.
  Ingen personer er kommet noget til.
  